****

Správa NP Poloniny, Ulica mieru 193, 067 61 Stakčín tel./fax:057/7624424, e-mail: poloniny@nppoloniny.sk

**NÁRODNÝ PARK POLONINY**

***v 101otázkach a odpovediach***

****

*„Vo dne v noci uvažuj o pamiatkach otcov,*

*pozoruj deje a pomníky zápisov,*

*lebo nie je pekné chodiť*

*po svojej vlasti ako cudzinec.“*

*Falvius Magna Cassiodor*

Zostavila: Iveta Buraľová

Autor perokresieb: Miro Buraľ

Publikácia vydaná vo vlastnej réžii S-NP Poloniny v Stakčíne

**98. V ktorej obci sa nachádza riaditeľstvo Správy NP Poloniny? V ktorej obci má NP Poloniny informačné stredisko?**

Riaditeľstvo sa nachádza v obci Stakčín, informačné stredisko v obci Nová Sedlica.

**99. Ako sa volá sympatický a obľúbený maskot NP Poloniny?**

Maskotom NP Poloniny je plyšový vlk Ňufáčik.

**100. Koľko má v súčasnosti Slovensko národných parkov. Vymenuj aspoň päť.**

Na Slovensku bolo vyhlásených 9 národných parkov – Tatranský národný park, NP Nízke Tatry, NP Slovenský raj, NP Malá Fatra, Pieninský NP, NP Muránska planina, NP Poloniny, NP Veľká Fatra, NP Slovenský kras.

**101. Ktoré významné sviatky sa spájajú s ochranou prírody? Vymenuj štyri z nich.**

K významným ochranárskym sviatkom patria: Svetový deň mokradí (2.2.), Dni ochrany prírody a krajiny (21.3. - 1.4.), Deň vtáctva (1.4.), Mesiac lesov (apríl), Svetový deň sťahovavých vtákov (10. máj) Mesiac kvetov (máj), Mesiac poľovníctva a ochrany prírody (jún), Svetový deň vody (22.3.), Deň Zeme (22.4.), Deň národných parkov (24.5.), Svetový deň životného prostredia (5.6.), Medzinárodný deň ochrany ozónovej vrstvy (16.9.), Svetový deň zvierat (3.10.).

**Národný park Poloniny,**

je krásna, a tak málo poznaná krajina, celkom na konci, v kúte maličkého Slovenska, ukrytá pod rúškom tajomného závoja. Krajina prostých, jednoduchých ľudí, ale i veľkých osobností. Krajina úžasne bohatá na krásu, pestrosť, jedinečnosť, lásku i úprimnosť, ale i plná neistoty, problémov, ľudských nezhôd. Krajina učupená pod Beskydom.

Je to rozprávková a takmer neporušená krajina, tam kdesi v diaľke, v tom najvýchodnejšom cípe Slovenska. Krajina mohutných bukov, prastarých dubov i stáročných jedlí, ktorá je domovom mnohých výnimočných živočíchov i rastlín. Krajina históriou opradená, našimi dedami a pradedami do daru nám odovzdaná.

*... a najkrajšie sú tam rána:*

*keď sa slnko prebúdza*

*a pohládza koruny prastarých bukov*

*a lúčom pošteklí rozospatého motýľa*

*a rannú rosu premení na trblietavý diamant*

*a vykúpe sa v roztopašných vlnkách potôčika.*

*A najkrajšie sú rána,*

*keď sa celý svet usmieva,*

*keď sa celý svet usmieva spolu so mnou.*

Litera Zákona Národnej rady SR č.543/2002, § 19 ods.1 o ochrane prírody a krajiny národný park definuje takto: *Národný park je rozsiahlejšie územie, spravidla o výmere nad 1 000 ha, prevažne s ekosystémami podstatne nezmenenými ľudskou činnosťou, alebo v jedinečnej a prirodzenej krajinnej štruktúre, tvoriace nadregionálne biocentrá a najvýznamnejšie prírodné dedičstvo, v ktorom je ochrana prírody nadradená nad ostatné činnosti.*

Národný park Poloniny bol vyhlásený Nariadením vlády SR zo dňa 23.9.1997, s účinnosťou od 1.10.1997 na výmere 29 805 ha s ochranným pásmom 10 973 ha. Je situovaný do Prešovského kraja a zaberá značnú časť okresu Snina. Územie je národnostne zmiešané, žijú tu predovšetkým Rusíni – Ukrajinci. V súčasnosti sa na území NP Poloniny rozprestiera 10 obcí: Jalová, Príslop, Kolbasov, Ulič, Uličské Krivé, Ruský Potok, Zboj, Nová Sedlica, Topoľa, Runina. Spádovou obcou je stredisková obec Ulič s 1.000 obyvateľmi. Radikálnym zásahom do sídelnej štruktúry a života miestneho obyvateľstva bola výstavba Vodárenskej nádrže Starina. Bola napustená v roku 1987. V dôsledku jej výstavby bolo vysťahovaných 7 obcí: Starina, Veľká Poľana, Zvala, Ostružnica, Ruské, Dara, Smolník. Územie NP Poloniny hraničí s územím Ukrajiny a Poľska. Jeho najvyšším miestom je trojhraničný bod – vrch Kremenec (1210 m. n m.). Polohu NP Poloniny v slovensko-ukrajinsko-poľskom trojhraničí symbolizuje trojuholníkovitý tvar loga národného parku. Vypĺňa ho siluéta vlka a čemerice purpurovej ako najcharakteristickejších predstaviteľov fauny a flóry územia. Nad siluétou čemerice je znak MAB ako symbol programu Človek a biosféra, do ktorého je územie NP zapojené. Funkciou a hlavnou úlohou NP Poloniny je chrániť prírodu územia, realizovať vedecký výskum a poskytovať rekreačno – poznávacie možnosti návštevníkom územia. Územie národného parku je bohaté nielen na prírodné, ale i kultúrne dedičstvo našich predkov. Najhodnotnejšími pamiatkami sú drevené kostolíky v obciach Ruský Potok, Topoľa, Uličské Krivé a Jalová.

**93. Ktorý významný spisovateľ navštívil uličskú dolinu a v ktorej knihe o nej píše?**

Bol to slovenský spisovateľ Ladislav Mňačko. Napísal o nej knihu „Kde končia prašné cesty“.

**94. Ktorý významný rodák – filozof, profesor na univerzite, prekladateľ, básnik – sa narodil v obci Zboj? Čo pripomína jeho osobnosť?**

Je to Peter Lodij, jeho osobnosť pripomína pamätná tabuľa na budove obecného úradu, po ňom je pomenovaný tradičný miestny folklórny festival – Festival Petra Lodija.

**95. Z územia NP Poloniny pochádza veľa umelcov – spisovateľov, výtvarníkov, hercov. Vymenujte aspoň štyroch.**

Napríklad básnik Peter Lodij zo Zboja, spisovateľ Alexander Duchnovič z Topole, maliar Orest Dubay z Veľkej Poľany, básnik Ján Kolinčák zo Stariny, básnik Milan Regula z Príslopa, rezbár Štefan Hunčár z Runiny, herečka Mária Korbová z Runiny, spisovateľka Mária Maľcovská z Ruského Potoka.

**... ešte na záver:**

**96. Prečo bol v našom regióne v roku 2010 vyhlásený Park tmavej oblohy Poloniny?**

Lebo toto územie je najtmavším miestom na Slovensku, s výbornými podmienkami na pozorovanie nočnej oblohy.

**97.** **Koľko obcí sa nachádza v súčasnosti v ochrannom pásme NP Poloniny. Vymenuj aspoň štyri.**

V ochrannom pásme sa nachádza l0 obcí: Jalová, Príslop, Topoľa, Runina, Ulič, Kolbasov, Ruský Potok, Uličské Krivé, Zboj, Nová Sedlica.

**Osobnosti**

**87. Ako sa volá najznámejší „poloninský“ rozprávkar a z ktorej dediny pochádza?**

Bol to jednoduchý roľník, ktorý mal veľký rozprávačský talent - Michal Pustaj, rodák z obce Zboj.

**88. Kto bol Alexander Duchnovič a kde sa narodil?**

A. Duchnovič sa narodil v obci Topoľa. Je to najvýznamnejšia rusínska osobnosť kultúrneho a národného života Rusínov v 19. storočí. Okrem mnohých diel napísal prvý rusínsky šlabikár.

**89. Kto bol Orest Dubay a z ktorej obce pochádza?**

Orest Dubay bol akademický maliar – jeden z najvýznamnejších slovenských grafikov 20. storočia. Narodil sa vo Veľkej Poľane.

**90. Ktorý súčasný významný cirkevný činiteľ pochádza z územia NP Poloniny?**

Biskup Milan Chautur, pochádza z Veľkej Poľany.

**91. Podľa koho je nazvaná lokalita Medová baba pri obci Nová Sedlica?**

Medová baba bola obyčajná žena - Žofia Maťašovská, ktorá prišla žiť a pracovať spolu so svojim manželom z Poľska na toto miesto, asi 8 km od Novej Sedlice. Preslávila sa predovšetkým svojim kvalitným medom, ktorý vyvážala do celého bývalého Československa.

**92. Prečo lokalita pri obci Nová Sedlica nad Medovou babou dostala pomenovanie Grófske chyžky?**

Kedysi tu stála poľovnícka chata, dom pre služobníctvo a koniareň, ktoré dala postaviť grófka Leopoldina Serenyová z Luháčovíc na Morave – vtedajšia vlastníčka lesov.

**Príroda**

**1.Kedy bol vyhlásený NP Poloniny?**

NP Poloniny bol vyhlásený 1. 10. 1997 nariadením vlády SR.

**2. Opíš logo NP Poloniny.**

Logo národného parku má trojuholníkový tvar, čo symbolizuje polohu územia v  poľsko-slovensko-ukrajinskom trojhraničí. Vo vnútri loga je silueta vlka dravého a čemerice purpurovej ako najcharakteristickejších predstaviteľov flóry (rastlinnej ríše) a fauny (živočíšnej ríše) národného parku. Nad siluetou čemerice je znak MAB, ktorý symbolizuje, že územie je zaradené do siete medzinárodných biosférických rezervácií – Človek a biosféra.

**3. Ako sa nazývajú najprísnejšie chránené časti územia NP Poloniny?**

Sú to maloplošné chránené územia, medzi ktoré patria národné prírodné rezervácie (NPR), prírodné rezervácie (PR) a prírodné pamiatky (PP).

**4. Aké stupne ochrany platia na maloplošných chránených územiach NP Poloniny?**

Na maloplošných chránených územiach NP Poloniny platí 4. alebo 5. stupeň ochrany.

**5. Koľko národných prírodných rezervácií sa nachádza v NP Poloniny? Vymenuj aspoň štyri.**

V NP Poloniny sa nachádza **7** národných prírodných rezervácií. Sú to: NPR Stužica, NPR Jarabá skala (Riaba skala), NPR Pľaša, NPR Rožok, NPR Havešová, NPR Stinská a NPR Pod Ruským.

**6. Koľko prírodných rezervácií sa nachádza v NP Poloniny? Vymenuj aspoň štyri.**

V NP Poloniny sa nachádza 15 prírodných rezervácií. Sú to: PR Šípková, PR Udava, PR Veľký Bukovec, PR Gazdoráň, PR Bahno, PR Borsučiny, PR Roztoky, PR Uličská Ostrá, PR Hlboké, PR Borsukov vrch, PR Bzana, PR Ruské, PR Stinská slatina, PR Grúnik, PR Stružnická dolina.

**7. Ako sa nazýva najvyšší bod NP Poloniny a akú má výšku?**

Kremenec, 1210 m n. m.

**8. Ako sa nazýva veľkoplošné chránené územie - predchodca dnešného NP Poloniny? V ktorom roku bolo toto územie vyhlásené?**

Je to Chránená krajinná oblasť Východné Karpaty. V roku 1977.

**9. Aké základné funkcie plní národný park ?**

Každý národný park plní dve základné funkcie – funkciu ochrany prírody na záchranu vzácnej prírody a biodiverzity územia parku a funkciu rekreačno-poznávaciu pre návštevníkov parku.

**10. Aký význam má návštevný poriadok NP?**

V návštevnom poriadku sú vymedzené zásady pohybu a pobytu na území národného parku, ktoré musí návštevník tohoto územia dodržiavať.

**11. Ako sa volá a kde sa nachádza najväčší slovenský prales? Nad ktorou obcou?**

Najväčším slovenským pralesom je Stužica, ktorá sa nachádza na území NP Poloniny nad obcou Nová Sedlica.

**12.** **V ktorom roku a pod akým názvom boli zapísané prvé lokality NP Poloniny v Zozname svetového dedičstva UNESCO?**

V roku 2007. Pod názvom Karpatské bukové pralesy.

*„Ak sa stínajú lesy, ak sa znečisťujú rieky,*

*jedovatými odpadmi, ak sa do vzduchu vypúšťajú*

*sadze a prach, potom nám budovanie polikliník*

*málo pomôže.“*

*Marietta Šagiňánová*

**83. V ktorej obci sa nachádza jediná kaplnka v NP Poloniny. Kto ju postavil?**

Nachádza sa v obci Uličské Krivé. Postavil ju pravoslávny mních Ignatij Čokina podľa vzoru mníchov z hory Athos.

**84. Akým nárečím rozprávajú pôvodní obyvatelia NP Poloniny? Aké písmo využívajú vo svojom jazyku, ktorý bol v roku 1995 kodifikovaný/uzákonený.**

Rozprávajú rusínskym nárečím. Rusínsky jazyk na svoje grafické vyjadrenie (písmo) používa azbuku.

**85. V ktorej vysídlenej obci sa nachádza jediná ruina murovaného kostola na území NP Poloniny? Ako bola poškodená?**

Nachádza sa na území vysídlenej obci Veľká Poľana. Poškodená bola počas bojov  I. svetovej vojny.

**86. Čo v súčasnosti zahŕňa areál Grófskych chyžiek?**

Sú to Leopoldina poľovnícka chata, rybník na Mlákach a lúka Medovej baby.

*„Individuálne, každý z nás dokáže len málo.*

*Spolu môžeme zachrániť svet.“*

*Denis Hayes*

**13. Ktoré štyri lokality na území NP Poloniny sú v súčasnosti zapísané v Zozname svetového dedičstva UNESCO?**

Jedná sa o lokality Havešová, Rožok, Stužica a Udava.

**14. Svetové prírodné dedičstvo tvorené karpatskými bukovými pralesmi bolo postupne rozšírené (v rokoch 2011, 2017 a 2021). Dnes ho tvorí 18 krajín Európy. Pod akým názvom?**

Pod názvom „Staré bukové lesy a pralesy Karpát a iných regiónov Európy“.

**15.V ktorom kraji a v ktorom okrese sa rozprestiera NP Poloniny?**

Rozprestiera sa v prešovskom kraji, v okrese Snina.

**16. Podľa koho je pomenovaný prvý náučný chodník v NP Poloniny, ktorý sa nachádza v Uliči?**

Náučný chodník v Uliči je pomenovaný podľa Ing. Miroslava Poliščuka - zakladateľa prvej dobrovoľnej ochranárskej organizácie na území celého Východného Slovenska.

**17. Čím je známy Mergancov kameň v Uliči? Komu bol postavený?**

Tzv. Mergancov kameň je v skutočnosti pamätník lesníkovi Rudolfovi Mergancovi, ktorého zastrelil pytliak. K tomuto miestu vedie školský náučný chodník.

**18.Vymenuj aspoň tri biosférické rezervácie, ktoré sú súčasťou programu MAB (Človek a biosféra).**

BR Východné Karpaty, BR Slovenský kras, BR Tatry a BR Poľana. Všetky štyri biosférické rezervácie sú chránenými územiami (NP Poloniny, NP Slovenský kras, Tatranský národný park, Chránená krajinná oblasť Poľana).

**76. Aká národná kultúrna pamiatka, ktorá sa nachádza na území NP Poloniny, bola obnovená v roku 2020? V ktorej obci sa nachádza?**

Ide o roľnícky drevený domček zo začiatku 20. storočia známy pod názvom „Domček deduška Večerníčka“, ktorý sa nachádza v Novej Sedlici.

**77. Ako sa volá menšia stavba tradičnej miestnej architektúry v NP Poloniny – dnes symbol NP? Na čo slúžila?**

Je to tzv. oboroh, ktorý slúžil na uskladnenie sena pre dobytok.

**78. Ktoré stavby sú vrcholom ľudového umenia obyvateľov územia NP Poloniny? Čím sú zaujímavé?**

Vrchol ľudového umenia predstavujú drevené kostolíky – cerkvi. Boli stavané bez použitia jediného klinca. Patria medzi národné kultúrne pamiatky Slovenska.

**79. V ktorých obciach na území NP Poloniny sa zachovali drevené cerkvi dodnes?**

Drevené cerkvi sú dodnes zachované v obciach: Uličské Krivé, Ruský Potok, Topoľa, Jalová.

**80. Ktorá je najstaršia drevená cerkov v území NP? A komu je zasvätená?**

Je to cerkva sv. Michala archanjela zo 17. storočia v obci Topoľa *.*

**81. Z ktorých obcí NP a kde boli prenesené drevené kostolíky?**

Drevený kostolík z obce Zboj bol prenesený do Skanzenu v Bardejovských kúpeľoch a z obce Nová Sedlica do Skanzenu v Humennom.

**82. Ako sa volajú obrazy v drevených cerkvách? Ako sa volá stena, na ktorej sú umiestnené obrazy?**

Obrazy v drevených cerkvách sa nazývajú ikony. Stena, na ktorej sú umiestnené ikony, sa volá ikonostas.

**Etnografia a kultúra**

**70. Čo symbolizuje Beskydský panteón? Kde sa nachádza?**

Ide o symbolický cintorín známych osobností spod Polonín. Nachádza sa pri hlavnej cestnej komunikácii Stakčín – Ulič na „jalovskej“ križovatke.

**71. Koľko známych osobností má čestné miesto v areáli Beskedského panteóna? Vymenuj aspoň tri.**

V areáli sa nachádza 8 balvanov a každý obsahuje informačnú tabuľu s popisom jednej osobnosti. Sú to tieto osobnosti: Alexander Duchnovič, Peter Lodij, Fedor Hlavatý, Michal Pustaj, Egon Ervin Kisch, Juraj Kolinčák, Ladislav Mňačko, Ignatij Čokina (Ján Čokina).

**72. Aký netradičný skanzen sa nachádza na území NP Poloniny? V ktorej obci?**

Ide o miniatúry drevených kostolíkov, ktoré sú vystavené v historickom parku v Uliči.

**73. Kto je legendárnym ochrancom hôr NP Poloniny?**

Ochrancom hôr v Poloninách je starý „Did Beskyd“.

**74. Ako sa nazýva pútnické miesto nad obcou Runina? Čím je známe?**

Sú to tzv. „Tri studničky“. Vodu z týchto studničiek miestni obyvatelia považujú za liečivú, pretože na tomto mieste údajne došlo k zjaveniu Panny Márie.

**75. K akej etnickej skupine radíme pôvodných obyvateľov žijúcich**

**v NP Poloniny?**

Pôvodných obyvateľov radíme k Rusínom, k etnickej skupine Bojkov.

**19. Aké je geologické zloženie NP Poloniny?**

Územie je budované výlučne flyšovými horninami.

**20. Čím je známy najvyšší bod NP Poloniny?**

Kremenec je najvýchodnejším bodom Slovenska. Miesto, kde sa stretávajú hranice troch krajín – Poľska, Slovenska a Ukrajiny.

**21. Čo sú tzv. marmarošské diamanty? A kde sa nachádzajú?**

Priehľadná odroda kremeňa, presnejšie krištáľu. Nachádzajú vo flyšových menilitových vrstvách. Najbohatšie ložiská sa nachádzajú v okolí Uliča a Stariny.

**22. Koľko percent územia NP Poloniny zaberajú lesné ekosystémy? Aké lesy sa v NP Poloniny vyskytujú?**

Lesné ekosystémy zaberajú 80% územia NP Poloniny. Sú to to predovšetkým bukové a jedľovo-bukové lesy.

**23. Ako sa nazýva prestížne ocenenie, ktoré bolo udelené NP Poloniny v roku 1998? Ktorému územiu na Slovensku ešte bolo udelené?**

Je to Diplom Rady Európy. Toto medzinárodné ocenenie za prírodné hodnoty územia a ich dobrú starostlivosť je na Slovensku udelený dvom územiam: NP Poloniny a Dobročský prales v CHKO Poľana.

**24. Slovensko-poľský hraničný hrebeň je rozvodnicou dvoch morí. Akých?**

Baltské more a Čierne more.

**25. Ako sa nazýva a kde sa nachádza najvýdatnejší minerálny prameň na území**

**NP Poloniny?**

Najvýdatnejším minerálnym prameňom je tzv. Kyslá voda v obci Zboj.

**26. Ktoré sú najvýraznejšie skalné steny na území NP Poloniny a ako vznikli?**

Najvýraznejšie skalné steny sa nachádzajú pod Riabou skalou (slovensko-poľské pohraničie) a Stinskou (slovensko-ukrajinské pohraničie). Vznikli pri zosuvoch časti horských hrebeňov.

**27. Kde sa nachádza jediný flyšový vodopád v NP Poloniny a ako sa nazýva?**

Nachádza pri obci Runina, neďaleko židovského cintorína. Nazýva sa Runinský vodopád.

**28. Čo sú to „poloniny“?**

Slovo „polonina“ je ukrajinského pôvodu a je medzinárodne uznané pre pomenovanie horských lúk nad hornou hranicou lesa, čiže vo výške viac ako 1000 metrov v oblasti Východných Karpát.

**29.V okolí ktorých vrchov sa nachádzajú najkrajšie poloninské lúky? Vymenuj aspoň tri.**


Najkrajšie poloninské lúky sa nachádzajú v okolí vrchov Pľaša, Ďurkovec, Riaba skala, Kamenná lúka a Stinská.

**30. Ako sa nazývajú druhy rastlín, ktoré rastú na Slovensku len v NP Poloniny? Vymenuj tri z nich.**

Sú to východokarpatské druhy, napríklad hadomor ružový, iskerník karpatský, mliečnik Sojakov, fialka dácka.

**31.Ktorý živočích žije vo voľnej prírode v rámci Slovenska iba na území NP Poloniny? Čím je výnimočný?**

Takýmto živočíchom je zubor hrivnatý. Je to najväčší voľne žijúci živočích na území Slovenska.

****

**69. Z ktorej dediny vedie prvý turistický chodník na území NP Poloniny? Na ktorý známy vrch vedie?**

Vedie z dediny Nová Sedlica. Na vrch Kremenec – najvyšší vrch národného parku.

**32. Uveďte rodové a druhové mená štyroch šeliem, ktoré žijú na území NP Poloniny.**

Rys ostrovid, vlk dravý, medveď hnedý, mačka divá.

**33. Uveďte rodové a druhové mená štyroch vzácnych dravých vtákov, ktoré hniezdia na území NP Poloniny.**

Napríklad: orol skalný, hadiar krátkoprstý, hája červená, hája tmavá, pôtik kapcavý, kuvičok vrabčí, sova lesná.

**34. Uveďte rodové a druhové mená aspoň dvoch zástupcov ohrozených kruhoústnic, respektíve rýb, ktoré žijú na území NP Poloniny?**

Mihuľa potiská, hrúz Kesslerov, pĺž zlatistý.

**35. Aký vzácny a zákonom chránený hmyz sa vyskytuje na malej lokalite v katastrálnom území obce Hostovice? Uveď aspoň rodové a druhové meno jedného zástupcu.**

Ide o druhy denných motýľov – modráčikov. Vyskytuje sa tam modráčik čiernoškvrnný, modráčik Rebelov, modráčik horcový.

**36. Uveďte rodové a druhové mená aspoň štyroch netopierov, ktoré žijú na území NP Poloniny.**

Napríklad: netopier pobrežný, netopier vodný, netopier brvitý, netopier veľký, podkovár veľký, večernica malá, netopier Brandtov.

**37. Uveďte rodové a druhové mená aspoň štyroch chrobákov, ktoré žijú na území NP Poloniny.**

Napríklad: fúzač alpský, roháč obyčajný, bystruška medená, bystruška zlatomedená, bystruška potočná, majka fialová.

**38. Uveďte rodové a druhové mená aspoň štyroch vtákov (nedravcov), ktoré hniezdia na území NP.**

Napríklad: ďateľ bielochrbtý, tesár čierny, penica jarabá, rybárik riečny, muchárik bielokrký, muchárik malý, žltochvost hôrny, jariabok hôrny, kolibkárik čipčavý, lelek lesný, ľabtuška vrchovská, chriašteľ poľný.

**39.** **Uveďte rodové a druhové mená aspoň štyroch vzácnych obojživelníkov, ktoré žijú v NP Poloniny?**

Napríklad: mlok bodkovaný, rosnička zelená, ropucha bradavičnatá, skokan zelený, skokan hnedý, salamandra škvrnitá, kunka žltobruchá.

**62. Kde sa nachádza známy hrob padlého vojaka v II. svetovej vojne na území NP Poloniny?**

Tento hrob sa nachádza na slovensko-poľskej štátnej hranici nad obcou Nová Sedlica. Je tam pochovaný dôstojník a letec Peter Gladyš.

**63. V akej obci sa nachádza najväčší židovský cintorín na území NP Poloniny? Koľko náhrobných kameňov sa zachovalo?**

Nachádza sa v obci Topoľa a zachovalo sa približne 40 náhrobných kameňov.

**64. Kde sa nachádza najväčší pamätník z II. svetovej vojny na území NP?**

Nachádza sa v  katastri bývalej obce Ruské pod Ruským sedlom.

**65. Akú udalosť nám pripomína pamätná tabuľa na Obecnom úrade v  Kolbasove?**

Pamätná tabuľa nám pripomína tragickú udalosť zavraždenia 11 Židov banderovcami v roku 1945.

**66. V ktorých rokoch bola budovaná vodná nádrž Starina? Prečo bola postavená?**

VN Starina bola budovaná v rokoch 1981 – 1987. Postavili ju z dôvodu nedostatku pitnej vody na Východnom Slovensku.

**67. Aké sú technické parametre VN Starina?**

Rozloha vodnej hladiny je 311 ha, objem VN Starina je 60 mil. m3 (kubických), výška hrádze je 50 m.

**68. Koľko obcí bolo v súvislosti s výstavbou VN Starina vysídlených? Vymenuj aspoň štyri.**

Vysídlených bolo 7 obcí, a to: Dara, Starina, Ostružnica, Zvala, Smolník, Veľká Poľana a Ruské.

**57. Čím je v súvislosti s I. svetovou vojnou známa obec Osadné?**

V obci Osadné sa nachádza krypta s pozostatkami vojakov padlých v bojoch I. svetovej vojny. Krypta sa nachádza pod pravoslávnym chrámom, je tam uložených 1 025 ostatkov vojakov.

**58. Kde sa nachádzajú najznámejšie pozostatky bojov II. svetovej vojny? O aké pozostatky ide?**

Nachádzajú sa v obci Ulič, neďaleko slovensko-ukrajinskej hranice. Sú to pozostatky vojenských bunkrov, zákopy a strelnice, ktoré boli súčasťou Arpádovej línie.

**59. Čím je známe Ruské sedlo nad vysídlenou obcou Ruské?**

V minulosti tam bol hraničný priechod s Poľskom. Viedla tadiaľ stará kamenná obchodná cesta z Michaloviec až do Poľska - známa ako Porta Rusica – stavaná koncom 19. storočia. V súčasnosti tam vedie náučný chodník a cyklotrasa.

**60. Ktorému štátu patrilo územie NP Poloniny v rokoch 1939 – 1944?**

Celé územie národného parku, okrem časti nad Osadným, bolo v období II. svetovej vojny okupované hortyovským Maďarskom.

**61. Aká obec bola v II. svetovej vojne na území NP Poloniny oslobodená ako prvá? V ktorom roku bola oslobodená?**

Prvou oslobodenou obcou bola obec Runina v roku 1944.

****

*„Poznávajme kraje svoje – a poznáme samých seba.“*

*Andrej Kmeť*

**51. Vymenuj aspoň dve obce, v ktorých sa v minulosti nachádzali kaštiele. Zachovali sa nejaké?**

Kaštiele sa nachádzali v obciach: Ulič, Zboj, Topoľa, Ruský Potok. Žiaden z nich sa nezachoval.

**52. Ako sa volá jediná fungujúca úzkokoľajka, ktorá sa nachádza v Poľsku, nad obcou Osadné? Na čo sa v súčasnosti využíva?**

Ide o tzv. Bieščadskú úzkokoľajku. Je turistickou atrakciou, prepravuje ľudí. Jej zastávka Balnica sa nachádza takmer priamo na slovensko-poľskej štátnej hranici.

**53. Čomu ľudia hovorili „huty“ a kde na území NP Poloniny sa nachádzali?**

Hutami nazývali sklárne. Na území NP Poloniny sa nachádzali dve: v doline Chotinka

pri obci Stakčín a v Runine.

**54. V blízkosti obce Zboj sa v roku 1866 udiala zvláštna udalosť. Aká?**

Nad obcou Zboj spadol obrovský meteorit - najväčší v Európe. Najväčší úlomok (550 kg) je uložený vo Viedenskom múzeu. Informácie o ňom i maketa meteoroidu sa nachádzajú v obci Zboj.

**55. Čím je známy vrch Predný Hodošík? Nad ktorou obcou sa nachádza?**

Na vrchu Hodošík sa nachádza najvyššie položený cintorín z I. svetovej vojny na Slovensku. Nachádza sa nad bývalou obcou Veľká Poľana.

**56. Ktorý slávny spisovateľ počas I. svetovej vojny bojoval na území NP Poloniny a svoje zážitky opísal v knihe Vojakem Pražského sboru?**

Bol to Egon Ervin Kisch – známy pod menom „zúrivý reportér“.

*„Beda, kto v mori vidí iba vodu,*

*kto nepočuje nemú prírodu,*

*kto v skalách vidí iba skaly.“*

*Andrej Sládkovič*

**História**

**40. Kedy a na základe akej kolonizácie došlo k trvalému osídľovaniu NP Poloniny?**

Osídlenie územia NP Poloniny sa uskutočňovalo na základe tzv. valašskej kolonizácie pastiersko-roľníckym ľudom v písomnostiach označovaným „Ruthéni“ (Rusíni) koncom 14. a začiatkom 15. storočia.

**41. Aké najstaršie predhistorické pamiatky/predmety o existencií človeka v NP Poloniny existujú?**

Z mladšej doby kamennej pochádzajú nálezy medených nástrojov a zlatých ozdôb z obce Ulič. Z doby bronzovej pochádza nález bronzovej tuľajky zo Stakčína.

**42. Ako sa nazývala obec, ktorá sa kedysi nachádzala medzi obcami Runina a Ruské? V súčasnosti tadiaľ prechádza turistický chodník.**

Zaniknutá obec sa nazývala Smerekovica.

**43. Ako sa nazývala najznámejšia zbojnícka družina, ktorá pôsobila aj na území NP Poloniny? Odkiaľ bol jej kapitán?**

Bola ňou družina Fedora Hlavatého, kapitán Fedor Hlavatý pochádza z Ruskej Volovej. Pôsobila v rokoch 1491-1493.

**44. Aká zaujímavá pamiatka ostala po najznámejšej zbojníckej družine, ktorá pôsobila na území NP Poloniny?**

Najvýznamnejšou pamiatkou z jej činnosti je tzv. Bardejovský výhražný list. Tento list z roku 1493 zbojnícka družina adresovala mestu Bardejov. Vyhrážala sa vypálením mesta – odplata za popravu svojich členov.

**45. Ako sa nazývala a čím sa preslávila zbojnícka družina, ktorá pôsobila pri vysídlenej obci Ruské?**

Známa je zbojnícka družina Fedora Fakaša z Ruského. Je známa legendárnym prepadom šľachtického dvora v Borini (dnešná Ukrajina). Samotného kapitána pri prepade zlapali a v poľskom Sanoku popravili.

**46. Aký zvláštny poklad našiel občan Savarij? V ktorej obci bol poklad nájdený a kde je vystavená časť pokladu?**

Občan Savarij našiel krčah s 1200 striebornými mincami. Poklad bol nájdený v obci Topoľa. 200 mincí je vystavených vo Vihorlatskom vlastivednom múzeu v Humennom.

**47. Ktorý známy rod vlastnil spočiatku dediny a majetky na území NP Poloniny?**

Bol to rod Drugethovcov.

**48. Ktorý cirkevný rod najdlhšie pôsobil na území NP Poloniny? Kde sa nachádza malé múzeum, ktoré je tomuto rodu venované?**


Bol to rod Duchnovičovcov, ktorý pôsobil v obci Topoľa.

**49.V ktorých obciach sú písomne doložené najstaršie školy?**

Najstaršie školské budovy sa dnes nachádzajú v obciach Zboj a Topoľa.

**50. Na aký účel sa v minulosti využívala kamenná budova v obci Zboj. Čo sa v nej nachádza v súčasnosti?**

V kamennej budove v centre Zboja bola v minulosti zriadená škola, neskôr slúžila aj na iné účely – kino, pobočka Bardejovského JAS-u. V súčasnosti je v tejto budove zriadené Múzeum školy.

****